સ્વામી વચન સિદ્ધ હોવાથી તેમણે ઘણા ભક્તોનાં દુઃખો દૂર કર્યાં હતાં. જ્યારે સુરતમાં મંદિર કરવા માટે લખણી શરૂ કરી ત્યારે ત્યાંના દયારામ ખત્રી ખૂબજ સેવા ભાવી ભક્ત, તે દરરોજ ચાર આનાં કમાઈને કુટુંબનું પોષણ કરતા તેવી એમની દુર્બળ સ્થિતિ હતી, છતાં પણ મંદિરની સેવામાં એકસો રૂપિયા લખાવ્યા. પછી એમને ચિંતા થઈ કે હું ક્યાંથી લાવીને આપીશ. રાત્રે ઊંઘન આવી પછી પોતાના મિત્ર ધીરજ રામભાઈને વાત કરી. તેમણે સો રૂપિયા આપ્યા. આ વાત સ્વામીને જાણ થઈ ત્યારે તેમના ઉપર અતિ પ્રસન્ન થયા. પછી સ્વામીએ ફરીથી ધીરજ રામને પાસે એક સો રૂપિયા દયારામને અપાવ્યાને કહ્યું કે, આ સો રૂપિયાનો વેપાર કરો તેથી સુખી થશો. ને સ્વામીના આશીર્વાદથી ખૂબ જ સુખી થઈ ગયા.